Jalokivikaivos

<https://www.amethystmine.fi/fi/>

Tunturikeskuksen läheisyydessä sijaitsee Euroopan ainoa toimiva ametistikaivos. Lampivaaran Ametistikaivos lienee maailman ainoita jalokivikaivoksia, jonne matkailijat ovat tervetulleita ympäri. Kaivoksella tunturin laella sinut johdatetaan kivien kiehtovaan maailmaan.

2000 miljoonaa vuotta sitten syntynyt ametisti on suhteellisen kovuutensa ja kauniin värinsä vuoksi ollut kautta aikojen suosittu korujen raaka-aine. Lapin ametistin läpikuultavat kiteiden kärjet luokitellaan jalokiviksi.

Kesällä kaivokselle vaelletaan Pyhä-Luoston kansallispuiston ikimetsän halki. Sulan maan aikaan bussilla ja takseilla on lupa tuoda kaivosvieraita Lampivaaran kahviolle. Retken huipennukseksi saat kaivaa mukaasi oman ametistin.

Talvinen kaivosseikkailu moottorikelkan vetämässä reessä tai kelkkaa ajaen järjestetään ryhmille tilauksesta. Erillisinä vierailupäivinä seikkailulle pääsee myös ilman omaa ryhmää.